Man blitsig vas ná hy glo by bank inbreek | Maroela Media
Man blitsig vas ná hy glo by bank inbreek
'n 23-jarige verdagte is in hegtenis geneem minder as 'n uur nadat hy na bewering by 'n bank in Port Elizabeth ingebreek het.
Kol. Priscilla Naidu, woordvoerder van die polisie, het gesê die polisie is Woensdag omstreeks 23:00 in kennis gestel van 'n inbraak by 'n bank in Govan Mbeki-laan. Die bank se veiligheidsbeamptes het die verdagte op die veiligheidskameras se beeldmateriaal gewaar en die polisie ontbied.
Die voorste venster van die bank was stukkend geslaan en 'n rekenaarskerm is uit die bank gesteel.
"Die wagte het 'n beskrywing van die verdagte gegee en kort daarna het lede van die polisie se K9-eenheid die verdagte in Middle-straat, nie ver van die toneel af nie, opgemerk," het Naidu gesê. Die verdagte se hande het gebloei en hy het 'n rekenaarskerm in sy besit gehad.
Die man is in hegtenis geneem op 'n aanklag van inbraak en hy sal Vrydag in die Port Elizabeth-landdroshof verskyn.
Brig. Neil Jantjies, die waarnemende bevelvoerder van die Mount Road-polisie, het die polisielede geloof vir hul vinnige reaksie en die blitsige inhegtenisneming.
Mooinooi-vroue: Verdagtes vandag in hof
Só lyk matriekuitslae vir 2017
Ah, die goeie ou K-9!!!
Hoekom is daar n Polisie embleem op die voorste deur van die Blitspatrollie voertuig?
Sodat die polisieman weet by watter deur om in te klim.
Hoekom is daar die n embleem op die agterste deur nie?
Die K-9 weet waar om in te klim.
Die polisie ondersoek n' saak van inbraak. Wat van diefstal?
hou op veralgemeen wat die Polisie aanbetref, vee maar voor jul eie deure
Ai tog – hoe is dit dat sommige mense nie 'n grappie kan geniet nie . . . . . . . Dankie John Samuel – nou lekker gelag!